title: "Buddhismus"
text: "A Buddhismus as ian faan d\u00f6n grat w\u00e4\u00e4ltreligioonen. Det wurd faan Siddhartha Gautama (563 f.Kr.-483 f.Kr.) uun a nuurd faan Inje gr\u00fcnlaanjen. Uun a jinsats tu a Hinduismus an d\u00f6n abrahamiitisk religioonen (d. h. Krastendoom, Juudendoom, Islam an \u00f6lern) betji a gluuwsatser faan d\u00f6n miast buddhistisk liaren jo \u00fc\u00fcb amfangrik filosoofisk-loogisk auerleiingen, h\u00fc det uk uun de schineesk Daoismus an Konfusianismus a faal as. Uk as a Buddhismus nian eebenbaringsreligioon, betjocht ham do ei \u00fc\u00fcb en g\u00f6telk skraft an hee uk nian sentraal liarinstans, wat dogmen feestsaat; at beteekning Buddhismus hee en widj spektrum faan apdaagingsfuarmen, wat faan filosoofisk liar auer kluasterweesen tu't folksfroomighaid ling.\n\nAt jaft trii hoodrachtingen faan Buddhismus: \n Hinayana (\u201eLetj faartj\u00fcch\u201c), diar\u00fctj daaling at form faan a Theravada (\u201eLiar faan a \u00c4\u00e4lern\u201c) best\u00e4\u00e4nt. Det as wichtig uun Mjanmaar, Sri Lanka, Thailun, Kambodscha an Lao.\n Mahayana (\u201eGrat faartj\u00fcch\u201c), wat uun Schiina, Republiik Schiina, Korea, Jaapaan an Vietnam wichtig as.\n an Vajrayana (uun a waast miast \u00fc\u00fcs Tibeetisk Buddhismus bek\u00e4\u00e4nd). Det as wichtig uun Schiina (Tibeet, Baner Mongolei an naib\u00fc\u00fcrgebiiten), Nepaal, Bhuutaan, at Mongolei an R\u00fcslun (Kalm\u00fckien, Tuwa an Burjaatien). \n\nA gr\u00fcnjlaagen faan Buddhismus san:\n Dharma - at liar.\n D\u00f6n fjauer eedel woorhaiden an de aachtfach stegelk.\n Det ufhengig enstunen.\n Karma - uursaag an wirking.\n Samsara - a kreisluup faan't leewent.\n Ei-salew an welergebuurt.\n Bodhi - wreeken wurden.\n Nirwaana - \u00fctjgungen.\n Meditatschuun an aachtsoomhaid.\n\nEn wichtig buddhistisk tekst, de Paali-Kaanon (of a Tipi\u1e6daka) wurd uurspr\u00fcngelk \u00fc\u00fcb Paali skrewen.\n\nLuke uk diar"